CELEX: 32020D2039
Language: sk
Date: 2020-12-09 00:00:00
Title: Vykonávacie rozhodnutie Komisie (EÚ) 2020/2039 z 9. decembra 2020, ktorým sa určitým členským štátom udeľujú výnimky z uplatňovania vykonávacích nariadení Komisie (EÚ) 2019/2240 a (EÚ) 2019/2241 [oznámené pod číslom C(2020) 8602] (Iba dánske, chorvátske, holandské a poľské znenie je autentické)

11.12.2020   
               
               
                  SK
               
               
                  Úradný vestník Európskej únie
               
               
                  L 416/52
               
            
         VYKONÁVACIE ROZHODNUTIE KOMISIE (EÚ) 2020/2039
         z 9. decembra 2020,
         ktorým sa určitým členským štátom udeľujú výnimky z uplatňovania vykonávacích nariadení Komisie (EÚ) 2019/2240 a (EÚ) 2019/2241
         
            
               [oznámené pod číslom C(2020) 8602]
            
         
         (Iba dánske, chorvátske, holandské a poľské znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/1700 z 10. októbra 2019, ktorým sa zavádza spoločný rámec pre európske štatistiky o osobách a domácnostiach na základe individuálnych údajov zbieraných zo vzoriek, ktorým sa menia nariadenia Európskeho parlamentu a Rady (ES) č. 808/2004, (ES) č. 452/2008 a (ES) č. 1338/2008 a ktorým sa zrušuje nariadenie Európskeho parlamentu a Rady (ES) č. 1177/2003 a nariadenie Rady (ES) č. 577/98 (1), a najmä na jeho článok 19 ods. 1,
         keďže:
         
                     (1)
                  
                  
                     V súlade s článkom 19 ods. 5 nariadenia (EÚ) 2019/1700 predložilo Dánsko, Chorvátsko, Holandsko a Poľsko žiadosti o výnimku do troch mesiacov odo dňa nadobudnutia účinnosti vykonávacích nariadení Komisie (EÚ) 2019/2240 (2) a (EÚ) 2019/2241 (3).
                  
               
                     (2)
                  
                  
                     Z informácií poskytnutých Komisii vyplýva, že žiadosti Dánska, Chorvátska, Holandska a Poľska sú odôvodnené, keďže na zabezpečenie súladu s vykonávacími nariadeniami (EÚ) 2019/2240 a (EÚ) 2019/2241 sú potrebné väčšie úpravy vnútroštátnych administratívnych a štatistických systémov.
                  
               
                     (3)
                  
                  
                     Dánsku, Chorvátsku, Holandsku a Poľsku by sa preto požadované výnimky mali udeliť.
                  
               
                     (4)
                  
                  
                     Opatrenia stanovené v tomto rozhodnutí sú v súlade so stanoviskom Výboru pre európsky štatistický systém,
                  
               PRIJALA TOTO ROZHODNUTIE:
         
            Článok 1
            Členským štátom uvedeným v prílohe sa udeľujú výnimky z vykonávacích nariadení (EÚ) 2019/2240 a (EÚ) 2019/2241 uvedené v prílohe.
         
         
            Článok 2
            Toto rozhodnutie je určené Dánskemu kráľovstvu, Chorvátskej republike, Holandskému kráľovstvu a Poľskej republike.
         
         
            V Bruseli 9. decembra 2020
            
               
                  Za Komisiu
               
               Paolo GENTILONI
               
                  člen Komisie
               
            
         
         
            (1)  Ú. v. EÚ L 261 I, 14.10.2019, s. 1.
         
            (2)  Vykonávacie nariadenie Komisie (EÚ) 2019/2240 zo 16. decembra 2019, ktorým sa špecifikujú technické prvky súboru údajov, stanovujú technické formáty na zasielanie informácií a špecifikuje podrobná forma a podrobný obsah správ o kvalite týkajúcich sa organizácie výberového zisťovania v doméne „pracovná sila“ podľa nariadenia Európskeho parlamentu a Rady (EÚ) 2019/1700 (Ú. v. EÚ L 336, 30.12.2019, s. 59).
         
            (3)  Vykonávacie nariadenie Komisie (EÚ) 2019/2241 zo 16. decembra 2019, v ktorom sa opisujú premenné a dĺžka, požiadavky na kvalitu a úroveň podrobnosti časových radov na zasielanie mesačných údajov o nezamestnanosti podľa nariadenia Európskeho parlamentu a Rady (EÚ) 2019/1700 (Ú. v. EÚ L 336, 30.12.2019, s. 125).
      
      
         
            PRÍLOHA
            
               Výnimky z vykonávacieho nariadenia (EÚ) 2019/2240
            
            
                        Príslušné ustanovenie
                     
                     
                        Členský štát
                     
                     
                        Obdobie udelenej výnimky
                     
                     
                        Rozsah pôsobnosti výnimky
                     
                  
                        Článok 3 (Opis premenných) a Príloha I
                     
                     
                        Chorvátsko
                     
                     
                        1 rok (2021)
                     
                     
                        Zasielanie premenných INCGROSS (Hrubý mesačný príjem z hlavného zamestnania) a INCGROSS_F (Príznak hrubého mesačného príjmu z hlavného zamestnania) ako čistej sumy namiesto hrubej sumy
                     
                  
                        Článok 3 (Opis premenných) a Príloha I
                     
                     
                        Chorvátsko
                     
                     
                        1 rok (2021)
                     
                     
                        Zasielanie premennej HATFIELD (Oblasť najvyššieho dosiahnutého stupňa vzdelania) v súlade s klasifikáciou ISCED-F 2013, dvojmiestny kód namiesto trojmiestneho
                     
                  
                        Článok 6 ods. 2 (Podrobné charakteristiky vzorky)
                     
                     
                        Holandsko
                     
                     
                        1 rok (2021)
                     
                     
                        Jednotné rozdelenie vzorky:
                        
                                    —
                                 
                                 
                                    celá celoštátna vzorka za referenčný rok nebude rovnomerne rozdelená na všetky referenčné štvrťroky daného roka,
                                 
                              
                                    —
                                 
                                 
                                    v každom referenčnom štvrťroku nebude celá štvrťročná vzorka rovnomerne rozdelená na všetky referenčné týždne daného štvrťroka
                                 
                              
                  
                        Článok 9 ods. 2 (Spoločné normy na úpravu, imputáciu, váženie a odhadovanie)
                     
                     
                        Poľsko
                     
                     
                        2 roky (2021 – 2022)
                     
                     
                        Zasielanie premennej INCGROSS (Hrubý mesačný príjem z hlavného zamestnania) bez štatistickej imputácie v prípade položkovej neodpovede
                        Opravené údaje s imputáciou za roky 2021 a 2022 sa zasielajú spolu s údajmi za rok 2023, konkrétne v marci 2025
                     
                  
               Výnimky z vykonávacieho nariadenia (EÚ) 2019/2241
            
            
                        Príslušné ustanovenie
                     
                     
                        Členský štát
                     
                     
                        Obdobie udelenej výnimky
                     
                     
                        Rozsah pôsobnosti výnimky
                     
                  
                        Článok 4 ods. 1 písm. a) (Lehoty na zasielanie údajov)
                     
                     
                        Dánsko
                     
                     
                        3 roky (2021 – 2023)
                     
                     
                        Mesačné údaje o nezamestnanosti za mesiac november sa zasielajú do 4. januára nasledujúceho roku
                     
                  
                        Článok 6 ods. 1 (Zdroje a metódy)
                     
                     
                        Chorvátsko
                     
                     
                        1 rok (2021)
                     
                     
                        Opis zdrojov a metód použitých na zostavovanie mesačných vstupov nezamestnanosti sa zašle do 31. decembra 2021